  Туспуктэм: Руслан Нуриахметов Наталия Сильвестрова 19-тӥ гудырикошконэ Ижкарысь Киров нимо паркын уйпал амалэн ветлонъя VIII элькун фестиваль ортчоз. Ужрад улсын уйпал амалэн ветлонъя 3, 6 но 21 иськемлы ӵошатсконъёс радъяськозы. Со сярысь кар администрацилэн пресс-службаез ивортӥз. Со сяна, «Удмуртское долголетие 2.0» ӵектослэн кыкетӥ люкетэныз тодматозы. Со улсын песянай-песятайёс нунокъёсынынзы ӵош 550 метрлы ӵошатсконэ потозы. Вормисьёс кузьымъёс утозы. Куриськонъёсты 19-тӥ гудырикошконозь фестивальлэн сайтаз куто. Юанъёсын 65-99-65 телефон номеръя жингыртоно. 8 часын полумарафон (21 сиькем) бызёзы. 10 часын фестивалез усьтозы. Ужрадэ пыриськисьёс но куноос понна йогая мастер-классъёс ужалозы, кытын кортӵог вылыны сылыны дышетозы но чай церемониен тодматозы. Озьы ик тазалыклы сӥзем аллея радъяськоз, пӧртэм эмчиос тазалыкез утёнъя валектонъёс сётозы. Мылкыд карисьёс зумбая тренировкаын мугорзэс кыдатыны быгатозы. Творческой коллективъёс куноослыкапчи мылкыд кузьмалозы. Тегъёс: Спорт Тазалык фестиваль Ижкар Удмуртия  